Държавен вестник, бр. 96, 2013 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  96
1. По БДС EN 1888:2012, т. 8.1.1.1.2 – Пригод-
ност на количка – колички, предназначени за деца 
над 6 месеца – предупреждението, че количката е 
подходяща за деца над 6 месеца, не е видно при 
сгъване и разгъване на количката – това може 
да доведе до неправилно ползване на количката 
за деца под 6 месеца, а тя е неподходяща за тази 
възрастова група.
2. По БДС EN 1888:2012, т. 8.1.1.1.3 – Местата 
за сядане – ъгълът между мястото за сядане и 
облегалката е по-малък от 95° – това води до 
неправилна позиция за сядане на детето – наве-
дена напред с прехвърлена тежест върху предните 
колани, и представлява опасност от контузия.
3. По БДС EN 1888:2012, т. 8.3.1 – Опасност от 
движещи се части – изисквания – в защитеното 
пространство има потенциално опасни места 
на срязване и притискане между нееластични 
елементи, които са в движение един спрямо друг 
и се доближават на разстояние, по-малко от 12 
мм – това представлява опасност от срязване или 
притискане, което може да доведе до нараняване 
на детето.
4. По БДС EN 1888:2012, т. 8.3.3.1.1.1 и 
8.3.3.1.1.3 – Блокиращи механизми – система 
за сгъване за съхранение или транспортира-
не – общи изисквания и непреднамерено освобож-
даване – количката разполага с един блокиращ 
механизъм, който не изпълнява изискванията 
на т. 8.3.3.1.1.1 и 8.3.3.1.1.3 – това представлява 
опасност от случайно освобождаване на бло-
киращия механизъм, което може да доведе до 
нараняване на детето.
5. По БДС EN 1888:2012, т. 8.7 – Опасни краища 
и издадени части – в защитено пространство има 
остри ръбове – това може да доведе до нараня-
ване на детето.
6. По БДС EN 1888:2012, т. 8.8.1 – Приспосо-
бления за паркиране и спиране –  приспособле-
нията за паркиране на количката с въртящи се 
предни колела не се задействат едновременно за 
всички задни и предни колела или комплекти от 
колела с едно действие – това представлява риск 
от неконтролируемо и непреднамерено движение 
на количката и нараняване на детето.
7. По БДС EN 1888:2012, т. 8.9.1.1 – Стабилност 
на количката – количката се преобръща при из-
питване – това представлява риск от преобръщане 
на количката и нараняване на детето.
8. По БДС EN 1888:2012, т. 10 и т. 10.1 – Ин-
формация за продукта – предупредителните из-
речения са изписани с букви, при които главните 
букви са високи не по-малко от 2,5 мм.
9. По БДС EN 1888:2012, т. 10.2 – Липсва иден-
тификация на модела на количката.
10. По БДС EN 1888:2012, т. 10.4 – Инструк-
циите за употреба не съдържат всички задължи-
телни елементи,
предвид което стоката представлява сериозен 
риск от нараняване, което застрашава здравето 
и безопасността на потребителите (малки деца), 
нареждам: 
1.  Забранявам производството, вноса, износа, 
възмездното или безвъзмездното пускане на пазара 
на Лятна детска количка, тип чадър с козирка, 
модел S700-OB, баркод 0298343000034, в оранжев 
цвят, и модел S700-RB, баркод 0298344000033, в 
цвят оранжев, тръбна алуминиева конструкция 
на шасито, с 4 двойки колела със застопоряващ 
механизъм на задните две, с черна гумена степенка 
за крачетата, с 5- точков колан, предлагащи се в 
единична полиетиленова опаковка с етикет и на 
български език: Количка бастун с регулираща се 
облегалка в две позиции, характеристики – об-
легалката се регулира в 2 позиции; с 5-точков 
колан за безопасност; сгъва се компактно за 
улеснено съхранение; с въртящи предни колела 
за улеснено маневриране; лека рамка; Отговаря 
на Европейски стандарт EN 1888; Производител: 
Anhui Baiai Children`s Product Co., Ltd. Запазете 
упътването и или данните от опаковката за допъл-
нителна справка. Вносител за България: JUMBO 
ЕС.B, бул. България 51, София, България, тел. 
02/9580340, Произведено в Китай, представлява-
щи сериозен риск за здравето и безопасността 
на потребителите.
2. Производителите, вносителите и дистрибу-
торите да организират незабавното и ефективно 
изтегляне от пазара и изземването от потребите-
лите на описаните в заповедта стоки по реда, при 
условията и в сроковете, визирани в Наредбата за 
условията и реда за изтегляне от пазара, иззем-
ване от потребителите и унищожаване на опасни 
стоки и за реда за обезщетяване на потребителите 
в случаите на изземване на опасни стоки, и да 
отправят предупреждения към потребителите за 
рисковете, които стоките съдържат.
3. На основание чл. 74 във връзка с чл. 60, 
ал. 1 АПК допускам предварително изпълнение 
на заповедта с цел да не се допусне увреждане 
на здравето на потребителите.
4. Разходите по складиране, транспорт, изтег-
ляне от пазара, изземването от потребителите и 
тяхното обезщетяване са за сметка на произво-
дителите, вносителите и дистрибуторите.
Заповедта може да се обжалва чрез председа-
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:  
В. Златев
8039
СТОЛИЧНА ОБЩИНА
РЕШЕНИЕ № 495 
от 12 септември 2013 г.
В Направление „Архитектура и градоустрой-
ство“ на Столична община е постъпило заявле-
ние вх. № ГР-70-00-363 от 16.07.2010 г. от Мила 
Христова Банова – изпълнителен директор на 
„Волуяк“ – АД, София, с искане за даване на 
съгласие за изработване на проект за подробен 
устройствен план – изменение на план за регула-
ция и застрояване (ИПРЗ) за обособяване на нов 
УПИ IV-1080, 1996, за поземлени имоти (ПИ) с 
№ 1080 и 1996, кв. 91б, м. Волуяк – гарата, район 
„Връбница“.
Към заявлението са приложени: задание; 
извадка от общ устройствен план на Столична 
община за имоти пл. № 1080, 1996; извадки от 
действащия регулационен план; мотивирано 
предложение за ИПРЗ за УПИ IV-1080, 1996 – за